Irkutski sünagoog

Irkutski sünagoog (vene keeles Иркутская синагога) on sünagoog Venemaal Irkutskis, aadressil Karl Liebknechti tänav 23.

Irkutski sünagoog on vanim tegutsev sünagoog Venemaal.Старейшая синагога России отметила 140-летие Лехаим, 8. aprill 2021

Luba sünagoogi ehitamiseks saadi 1878. aasta aprillis. Hoone plaan kinnitati 10. mail 1878. Tõenäoliselt oli hoone arhitekt poola rahvusest katoliku usku Vladislav Kudelski. 1879. aasta kevadeks oli sünagoogihoone valmis ehitatud ja esimene jumalateenistus toimus 5. aprillil. 1879. aasta 22. juunist kuni 24. juunini toimus Irkutskis suur tulekahju, mille tagajärjel põles maha praktiliselt kogu kesklinn. Sealhulgas hävis tules ka sünagoogihoone, millest jäid järele ainult seinad. 1881. aastal alustati taastamistöid ja 1882. aasta lõpus oli hoone taastatud. 1890. aastate keskpaiku loodi sünagoogi juurde raamatukogu, milles oli 1915. aastaks 4200 raamatut. 1920. aastal sünagoogi hoone natsionaliseeriti ja anti kogudusele "tähtajatuks tasuta kasutamiseks". 1933. aastal võtsid Nõukogude võimuorganid sünagoogihoone koguduselt ära. Vastutasuks anti kogudusele väiksem hoone, kuid 1938. aastal suleti ka uues hoones tegutsenud sünagoog. 1947. aastal anti sünagoogihoone teine korrus juudikogukonna käsutusse, kuid võeti 1958. aastal uuesti ära. Alates 1981. aastast sai kogudus hoonet kasutada ja 1990. aastatel tagastati sünagoogihoone kogudusele. 2004. aasta juulis toimus hoones tulekahju. Restaureeritud sünagoog avati uuesti 24. veebruaril 2009.История иркутской синагоги: большой пожар, тайна архитектора и звание старейшей в России Верблюд в огне, 10. juuni 2020

 Viited 

Kategooria:Venemaa ehitised
Kategooria:Sünagoogid
Kategooria:Venemaa religioon